Rezgiai

Rezgiai – kaimas Kėdainių rajono savivaldybėje, 5 km nuo Krakių, 1 km į šiaurės vakarus nuo Plinkaigalio, Šušvės upės kairiajame krante, šiaurinėje pusėje įteka Pušynėlio upelis, kurio slėnyje sudarytas Rezgių tvenkinys (~0,03 km²). Šalia Plinkaigalio–Dovydiškių keliuko. Yra 1 sodyba, aplink driekiasi dirbami laukai. Išlikusi buvusio Rezgių dvaro liepų alėja. Šiaurinėje Rezgių pusėje yra senosios kapinės, kuriose palaidoti buv. Rezgių ir aplinkinių kaimų gyventojai. Kapinėse yra paminklas 1863 m. sukilėliams atminti.

Istorija 

Rezgių dvare, skarbčiuje, buvo gaminamas sukilėliams reikalingas parakas. XIX a. pab. minimos trejos Rezgių dvaro žemės prie Šušvės. Rezgiuose buvo medinė Šv. Eustachijaus koplyčia (pastatyta 1759 m.), viename iš dvarų – spirito varykla ir vandens malūnas. XX a. pr. minimi du Rezgių dvarai – vienas Jelenskių, kitas Višnevskių valda.

Šalia taip pat buvo Rezgių Naujųjų viensėdis (1923 m. – 20 gyv.)

Gyventojai

Šaltiniai 

Kėdainių rajono savivaldybės gyvenvietės